APA 7th som referansestil

**(Fra www.sokogskriv.no)**

Dette er et sammendrag av APA 7th – hvis studentene trenger mer informasjon om hvordan referer med APA 7th henvis de til: <https://sokogskriv.no/referansestiler/apa-7th.html#henvisninger-i-teksten>.

**Henvisninger i teksten**

**Sidetall – både ved direkte og indirekte sitat**

I teksten oppgis kildens forfatter(e), årstall og eventuelt sidetall. Merk at sidetall er obligatorisk ved bruk av direkte sitat og anbefalt ved bruk av parafrasering/indirekte sitat. Henvisning til flere kilder i samme parentes skilles med semikolon. Merk at &-tegnet kun brukes i parenteser og referanseliste. I teksten brukes «og».

**Forfatternavn**

Bruker du forfatternavnet i setningen, skriv årstall i parentes etter forfatteren.

Barrow (1974) fant…

Hvis forfatterens navn ikke står i setningen, skriv i en parentes forfatterens navn og årstall.

… (Barrow, 1974).

Hvis du nevner tittelen til en bok, eller rapport i teksten, skriver du tittelen i kursiv. Kilder som føres i kursiv i referanselisten skal føres i kursiv også dersom de nevnes i teksten.

Dersom tidsskriftartikler eller bokkapitler nevnes i teksten skal de ikke kursiveres, men markeres med hermetegn (gjelder alle kilder som ikke skal skrives i kursiv i referanselisten).

I *Latter og dialog* skriverM. Bakhtin (2003, s. 36) at…

**Antall forfattere**

Hvis en kilde har to forfattere må du skrive begge navnene *hver gang* referansen forekommer i teksten.

… (Dewdney & Ross 1994).

Dersom kilden har 3-5 forfattere, skal alle oppgis ved *første* henvisning. Senere oppgir du kun førsteforfatter etterfulgt av **et al**.

Dersom kilden har mer enn seks forfattere, skal du *kun* oppgi førsteforfatter etterfulgt av **et al**.

Kvale et al. (2009, s. 100) peker på at…

Dersom man har flere forfattere med samme etternavn skal initialer brukes.

R. D. Luce (1959) og P. A. Luce (1986) fant…

**Årstall**

Hvis en forfatter har publisert flere arbeider samme år skilles de med at man tilføyer a, b, c osv.

… (Faingold, 1996c).

**Sekundærhenvisning**

I APA-stilen brukes begrepet sekundærkilder om en kilde man har lest, men som viser til et annet verk. Det man har lest er en forfatters sitering eller gjenfortelling av et faglig innhold som kommer fra en annen. Det beste er å bruke originalkilden i størst mulig grad. Om du likevel bruker sekundærkilden, så vær oppmerksom på at det bare er denne som skal oppgis i referanselisten på slutten av oppgaven. Originalkilden skal oppgis i henvisningen på følgende måter:

*Winnicott referert i Solomon (2001, s. 50) viser til…*

Det blir det samme om du setter hele referansen inne i parentesen:

… i følge ham (Winnicott, referert i Solomon, 2001, s. 50).

Solomon er her teksten som blir lest, og oppført i referanselisten. Winnicott er originalkilden.

**Sitat**

Et sitat fra en annen forsker/forfatter må være eksakt gjengitt og inneholde kildehenvisning.

Sitater som er under 40 ord integreres i teksten og fremheves med hermetegn.

«The similarity between demonstratives and articles, both synchronically and diachronically, is not coincidental but due to grammaticalization processes whereby old forms acquire new functions» (Faingold, 2003, s. 53).

Faingold (2003) hevdet at «The similarity between demonstratives and articles, both synchronically and diachronically, is not coincidental but due to grammaticalization processes whereby old forms acquire new functions» (s. 53).

Sitater som er lengre enn 40 ord skal skrives i et eget avsnitt med innrykk. Her brukes det ikke hermetegn, og punktum settes før parentes. (Slike lange sitater bør imidlertid unngås i oppgaver som er kortere enn 8-10 sider)

**Indirekte sitat**

Indirekte sitat eller parafrasering er å gjengi en annen forfatter med egne ord. Pass på at du ikke fordreier meningsinnholdet i omskrivingen. Når du viser til en avgrenset del av en kilde bør henvisningen inneholde sidetall. Dette gjør leseren i stand til å finne raskt frem i kilden og å kontrollere fakta.

Kloster (2003, s. 10) snakker i sin hovedfagsoppgave om at singellivet som eksisterer i det senmoderne samfunnet er en konsekvens av demokratiseringen i den private sfæren.

 **Nettsider/elektroniske dokumenter**

* Nettsider med forfatter refereres til med forfatternavn og årstall.
* Nettsider uten forfatter hvor artikkelen er en del av et større nettsted oppgis navnet til nettstedet/organisasjonen som forfatter.
* Dersom nettsiden er ikke har oppgitt forfatter eller ansvarlig organisasjon, skal referansen i teksten oppgi noen ord av tittelen på siden for å vise leseren hvor den kan finnes i litteraturlisten.
* Når man omtaler et helt nettsted, og ikke et spesifikt dokument på nettsiden, oppgis hele adressen til siden i teksten, men man trenger ikka ta med denne i referanselista:

… På NAV sin nettside, kan arbeidssøkere finne jobbannonser, sende inn meldekort og registrere CV ([http://www.nav.no](http://www.nav.no/)).

**Forkortelser**

Dersom et dokument er utgitt av en offentlig instans, organisasjon eller forening skrives hele navnet i alle siteringer. Forkortelse kan brukes dersom den er lett gjenkjennelig. Ved første gangs sitering skriver du hele navnet og forkortelsen i hakeparentes.

(Norsk rikskringkasting [NRK], 1999)

Ved annen gangs sitering og senere:

(NRK, 1999)

**Referanselisten**

Med unntak for enkelte offentlige dokumenter, består en referanse i APA 7th av fire deler i fast rekkefølge: forfatter, publiseringstidspunkt, verktittel og verkets kilde. Disse gir svar på spørsmålene om *hvem* som er ansvarlig for verket, *når* verket er publisert, *hva* verket heter og *hvor* det kan finnes.

Oppsettet varierer etter dokumenttype. Selvstendige utgivelser som bøker, rapporter, filmer, TV-serier og kunstverk skal ha tittel i kursiv, mens dokumenter som inngår i et større hele, som kapitler og tidsskriftartikler ikke skal ha det. Bøker og rapporter kan noen ganger ha en parentes like etter tittelen som oppgir utgave, bind eller sidetall (for enkeltkapitler) eller serienummer for rapporter og retningslinjer.

* Referanselisten skal ordnes alfabetisk på forfatternes etternavn.
* Har en forfatter skrevet flere verk, skal de ordnes kronologisk med eldste årstall først.
* Har en forfatter skrevet flere verk i samme år brukes a, b, c, etter årstallet for å skille arbeidene: 2018a, 2018b osv.
* Ved referanser som skrives over flere linjer skal alle linjene ha innrykk unntatt den første (hengende innrykk).

**Eksempler**

**En til to forfatter:**

Gilje, N. & Grimen, H. (1993). Samfunnsvitenskapenes forutsetninger: Innføring i

samfunnsvitenskapenes vitenskapsfilosofi. Universitetsforlaget

**Tre til 20 forfattere:**

I referanselisten skal navnet på alle forfatterne være med!

Løvvik, O. M., Rauwel, P. & Prytz, Ø. (2011). Self-diffusion in Zn4Sb3 from first-principles

molecular dynamics. Computational Materials Science, 50(9), 2663-2665.

https://doi.org/10.1016/j.commatsci.2011.04.015